ત્રણેક મહિનાં પહેલાં એક્ટ્રેસ પ્રિયા પ્રકાશ વોરિયરને ચમકાવતી મલયાલમ્ ફિલ્મના ગીતનો વીડિયો બહાર પડેલો, જેમાં સ્કૂલગર્લ બનતી પ્રિયા એના પ્રિય સહપાઠી સામે જોઈને આંખોમાં મસ્તી સાથે નેણ નચાવે છે. મીઠું મલકીને આંખ મીંચકારે છે. આ દોઢ-બે મિનિટનો વીડિયો દેશભરમાં એ હદે પ્રચલિત થયો કે એ વિશે જાતજાતની ચર્ચા થઈ. એક ટ્વિટ એવું આવ્યું કે બંગાળના કોઈ મૌલાનાએ પ્રિયા વોરિયર સામે ફતવા બહાર પાડ્યો. મૌલાનાનું કહેવું હતું કે અમે નમાજ માટે આંખી મીંચીએ છીએ તો અમને પ્રિયા જ દેખાય છે એટલે અમે એની સામે ફતવો બહાર પાડીએ છીએ..!